Paano ako magbabayad kapag sumakay ako ng jeepney?
Iabot mo ang iyong bayad paharap hanggang sa makarating ito sa tsuper. Maari itong iabot sa isang pasahero na mas malapit sa harap ng jeep kaysa sa iyo. Sabihin nang malakas sa tsuper kung saan ka bababa para malaman niya kung tama ang binayad mo, at para makalkula niya kung magkano ang isusukli. Maari kang magbayad sa kahit anong oras habang bumabiyahe, ngunit mas mabuti na magbayad ka nang maaga para hindi mo makalimutan mamaya.